Cuneiform Tablet Kt c/k 450 (AMMY 1990 104b)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na me-at 73 TÚG.ḪI-tí ša šé-ep a-lá-ḫi-im 8.5 TÚG a-na ni-is-ḫa-tim il₅-qé-ú 6 TÚG.ḪI.A a-na iš-ra-tim il₅-qé-ú <gap> 2 {TÚG}ku-ta-ni-a ša i-na up-qí-im lá-wi-ú-ni i-a-ú-tim al-qé ší-tí ṣú-ba-tí-kà 1 me-at 54.5 TÚG.ḪI.A iz-ku-ú-nim 7.75 TÚG i-na pu-ru-uš-ḫa-tim a-na me-tum ḫa-am-ša-at a-na É kà-ri-im a-dí-in ší-tí ṣú-ba-tí-kà 1 me-at 48.75 TÚG-ba-tí ṣú-ba-tù-kà iz-ku-ú-nim i-na 2 GÚ ù it-ra-sú AN.NA-ki-kà ša šé-ep a-lá-ḫi-im ŠÀ.BA 4 ma-na AN.NA a-na ni-is-ḫa-tim ša É kà-ri-im kà-ni-eš a-dí-in 2.5 ma-na.TA AN.NA a-dí pu-ru-uš-ḫa-tim bi-il₅-tum DÍ-IM 0.5 ma-na.TA 1 ma-na AN.NA a-na É kà-ri-im i-na pu-ru-uš-ḫa-tim a-dí-in 2 GÚ AN.NA-kà iz-ku-am ta-aḫ-sí-is-tum ša šé-ep a-lá-ḫi-im